stanford-oval/wikipedia huggingface dataset:
Kakkosen kausi 1997

| Kakkosen kausi 1997 |
| --- | --- |
Joukkueiden määrä:  48
Ylempi sarjataso:  Ykkönen
  ← 1996 :  1998 → 
Kakkosen kausi 1997 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat kahdessa lohkossa kolmen joukkueen yksinkertaisen karsintasarjan Ykkösen kahden putoamissarjan kolmanneksi viimeisten joukkueiden kanssa. Sarjasta selvisi voittaja Ykköseen. Sijalle 10 sijoittuneet joukkueet karsivat Kakkosen sarjapaikasta Kolmosen joukkueiden kanssa. Sijalle 11–12 sijoittuneet joukkueet putosivat suoraan Kolmoseen.
Suoraan Ykköseen nousivat Atlantis FC, Joutsenon Kullervo, KPV-j (KPV:n juniorit) ja Kajaanin Haka. Karsintojen kautta Ykköseen nousi Nokian Pyry.
Etelälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Atlantis FC | 22 | 14 | 5 | 3 | 42 | 18 | +24 | 47  |
| 2 | EIF | 22 | 14 | 4 | 4 | 64 | 25 | +39 | 46  |
| 3 | KaaPo | 22 | 13 | 7 | 2 | 47 | 21 | +26 | 46  |
| 4 | EuPa | 22 | 9 | 5 | 8 | 34 | 38 | −4 | 32  |
| 5 | MIFK | 22 | 7 | 9 | 6 | 39 | 30 | +9 | 30  |
| 6 | SalPa | 22 | 7 | 7 | 8 | 40 | 40 | 0 | 28  |
| 7 | VG-62 | 22 | 8 | 4 | 10 | 30 | 37 | −7 | 28  |
| 8 | Kiffen | 22 | 7 | 7 | 8 | 25 | 33 | −8 | 28  |
| 9 | Allianssi | 22 | 8 | 2 | 12 | 41 | 50 | −9 | 26  |
| 10 | VJS | 22 | 5 | 5 | 12 | 28 | 36 | −8 | 20  |
| 11 | FC Kontu | 22 | 3 | 7 | 12 | 28 | 61 | −33 | 16  |
| 12 | ToiP-49 | 22 | 3 | 6 | 13 | 25 | 54 | −29 | 15  |
EIF ja KaaPo pelasivat uusinnan paikasta Ykkösen karsintaan, jonka EIF voitti 4–2.
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Kultsu | 22 | 15 | 6 | 1 | 43 | 18 | +25 | 51  |
| 2 | FC HIFK | 22 | 15 | 3 | 4 | 46 | 26 | +20 | 48  |
| 3 | MiKi | 22 | 12 | 6 | 4 | 51 | 25 | +26 | 42  |
| 4 | Rakuunat | 22 | 10 | 4 | 8 | 52 | 41 | +11 | 34  |
| 5 | FC Kuusankoski | 22 | 8 | 5 | 9 | 40 | 46 | −6 | 29  |
| 6 | KäPa | 22 | 7 | 6 | 9 | 30 | 35 | −5 | 27  |
| 7 | HyPS | 22 | 6 | 8 | 8 | 31 | 40 | −9 | 26  |
| 8 | K-UP | 22 | 7 | 4 | 11 | 29 | 38 | −9 | 25  |
| 9 | HPS | 22 | 6 | 6 | 10 | 37 | 33 | +4 | 24  |
| 10 | Pallo-Lahti | 22 | 7 | 3 | 12 | 33 | 36 | −3 | 24  |
| 11 | LTP | 22 | 6 | 5 | 11 | 22 | 27 | −5 | 23  |
| 12 | Purha | 22 | 3 | 4 | 15 | 10 | 59 | −49 | 13  |
HPS ja Pallo-Lahti pelasivat uusinnan säilymisestä Kakkosessa, jonka HPS voitti 2–1.
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | KPV-j (KPV:n juniorit) | 22 | 18 | 1 | 3 | 68 | 20 | +48 | 55  |
| 2 | Nokian Pyry | 22 | 16 | 5 | 1 | 53 | 18 | +35 | 53  |
| 3 | MuSa | 22 | 15 | 4 | 3 | 69 | 31 | +38 | 49  |
| 4 | BK-IFK | 22 | 8 | 6 | 8 | 32 | 23 | +9 | 30  |
| 5 | PP-70 | 22 | 9 | 3 | 10 | 53 | 56 | −3 | 30  |
| 6 | TKT | 22 | 9 | 3 | 10 | 38 | 44 | −6 | 30  |
| 7 | Sporting Kristina | 22 | 9 | 3 | 10 | 28 | 39 | −11 | 30  |
| 8 | KaIK | 22 | 8 | 5 | 9 | 44 | 38 | +6 | 29  |
| 9 | IF Hoppet | 22 | 9 | 2 | 11 | 46 | 54 | −8 | 29  |
| 10 | Sepsi-78 | 22 | 6 | 3 | 13 | 32 | 59 | −27 | 21  |
| 11 | Lapuan Virkiä | 22 | 2 | 4 | 16 | 21 | 69 | −48 | 10  |
| 12 | JBK | 22 | 1 | 5 | 16 | 20 | 53 | −33 | 8  |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | KajHa | 22 | 16 | 4 | 2 | 72 | 31 | +41 | 52  |
| 2 | Visan Pallo | 22 | 13 | 5 | 4 | 42 | 21 | +21 | 44  |
| 3 | NP-H | 22 | 13 | 3 | 6 | 50 | 42 | +8 | 42  |
| 4 | Kings SC | 22 | 12 | 1 | 9 | 31 | 33 | −2 | 37  |
| 5 | Huima | 22 | 9 | 5 | 8 | 38 | 45 | −7 | 32  |
| 6 | PK-37 | 22 | 9 | 4 | 9 | 24 | 33 | −9 | 31  |
| 7 | FC Santa Claus | 22 | 8 | 4 | 10 | 41 | 40 | +1 | 28  |
| 8 | OPS | 22 | 8 | 4 | 10 | 28 | 35 | −7 | 28  |
| 9 | KePS | 22 | 7 | 5 | 10 | 32 | 40 | −8 | 26  |
| 10 | Kanuunat | 22 | 7 | 0 | 15 | 31 | 42 | −11 | 21  |
| 11 | IiPV | 22 | 6 | 1 | 15 | 30 | 47 | −17 | 19  |
| 12 | FC OTP | 22 | 4 | 4 | 14 | 40 | 50 | −10 | 16  |
Karsinta Ykköseen > Etelälohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | IF Gnistan | 2 | 1 | 1 | 0 | 5–2 | 4 |
| 2. | EIF | 2 | 1 | 0 | 1 | 4–4 | 3 |
| 3. | HIFK | 2 | 0 | 1 | 1 | 1–4 | 1 |
Karsinta Ykköseen > Pohjoislohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | Nokian Pyry | 2 | 1 | 1 | 0 | 6–2 | 4 |
| 2. | KuPS | 2 | 0 | 2 | 0 | 1–1 | 2 |
| 3. | Visan Pallo | 2 | 0 | 1 | 1 | 1–5 | 1 |
Karsinta Kakkoseen

VJS – FC Viikingit 0–2
FC Viikingit – VJS 0–4 aet. (0–2)
Vantaan Jalkapalloseura säilytti paikkansa Kakkosessa yhteismaalein 4–2.
Pallo-Lahti – FC Laukaa 1–2
FC Laukaa – Pallo-Lahti 0–2
Pallo-Lahti säilytti paikkansa Kakkosessa yhteismaalein 3–2.
Sepsi-78 – FC Rauma 6–2
FC Rauma – Sepsi-78 2–4
Sepsi-78 säilytti paikkansa Kakkosessa yhteismaalein 10–4.
TP-47 – Kanuunat 2–1
Kanuunat – TP-47 1–0
Rovaniemen Kanuunat säilytti paikkansa Kakkosessa vierasmaalisäännöllä.
Kansalaistyö

Kansalaistyö on kolmannella sektorilla tehtävää palkallista työtä, joka kustannetaan pääosin julkisen sektorin varoista.
Esimerkkihankkeita > Bad Schmiedebergin kansalaistyöprojekti

Bad Schmiedebergissä Saksassa on elokuusta 2006 lähtien toteutettu kansalaistyöprojektia (bürgerarbeit). Projektissa työllistetään työttömiä kolmannelle sektorille sosiaaliseen työhön. Tähän kuuluvat aktiviteetit kerhoissa, seurakunnissa tai lasten-, nuorten- ja vanhustenhuollossa.
Bad Schmiedebergissä työttömyysaste oli aluksi 15,6 %, mutta projektin alettua enää 5 %.[lähde? ] Rahoitus on tullut Saksi-Anhaltin osavaltiolta ja Euroopan sosiaalirahastolta. Projektin tulokset ovat olleet pääosin positiivisia ja siitä on oltu kiinnostuneita Suomessa ja Yhdysvalloissa.
Esimerkkihankkeita > Paltamon työtä kaikille -hanke

Suomessa noin 3 800 asukkaan Paltamon kunta Kainuun maakunnassa käynnisti vuonna 2009 Työtä kaikille -hankkeen, joka kesti vuoteen 2013. Hanke toteutettiin Kainuun maakuntavaltuuston poikkeusluvalla ja sen tavoitteena oli työttömyyden lopettaminen ja täystyöllisyyteen siirtyminen. Työttöminä oli projektin alkaessa vuoden 2009 alussa 17 % kuntalaisista (302 henkilöä).
Hankkeessa palkattiin kunnan kaikki halukkaat työkykyiset työttömät niin sanottuun kansalaistyöhön, josta maksettiin työehtosopimuksen mukaista palkkaa. Kokeilu johti  muun muassa sekä hankkeessa työllistettyjen että muidenkin Paltanossa asuvien työntekijöiden selkäkipujen vähenemiseen. Lisäksi kunnan viranomaisia ja päättäjiä kohtaan tunnettu keskimääräinen luottamus lisääntyi. Hanke maksoi valtiolle kokonaisuudessaan noin neljä miljoonaa euroa.
Alustavan suunnitelman mukaan vuoden 2009 alusta jokaiselle kunnassa asuvalle työttömälle oli määrä tarjota vaihtoehtoina joko työllistymistä tai korvausten maksun loppumista. Työttömät siirrettiin työvoiman vuokrausyhtiön tapaisen "Työvoimatalon" palkkalistoille. Työehtosopimusten mukaista palkkaa maksetaan enemmän kuin työttömyyskorvauksia ja sen on määrä riittää elämiseen. Hankkeen isä on kajaanilainen yrittäjä Arto Okkonen, äitinä toimii Vasemmistoliiton entinen kansanedustaja Anne Huotari. Laskelmat projektia varten on tehnyt Kumppaniksi ry:n kehittämispäällikkö Tuomas Leinonen.
Julkisen vallan ja paikallisten yritysten yhteistyössä tekemien laskelmien mukaan hanke maksoi yhtä paljon kuin työttömyyden hoito alueella. Hankkeen aikana Paltamon kunta sai Kelalta työttömyyskorvausrahat ja käyttää ne palkkojen maksamiseen. Arviolta noin kolmannekselle vuokrausyhtiön työllistetyistä saatiin projekteja vapailta markkinoilta ja lopuille järjestettiin muuta toimintaa ja työllistymismahdollisuuksien edistämistä. Ansiosidonnaiset työttömyyskorvaukset oli tarkoitus lopettaa ja korvata ne palkalla. Jos työkykyiseksi todettu ei osallistunut toimintaan, palkkaa tai työttömyyskorvausta ei maksettu. Malli muistutti Tanskan joustoturvan mallia työttömyyden hoitamisesta korkealla työttömyyskorvaustasolla ja aktiivisella työllistämisellä.
Esimerkkihankkeita > Paltamon työtä kaikille -hanke > Tarkempaa tietoa työstä

Kansalaistyö on työsuhde ja siitä maksetaan työehtosopimuksen mukaista palkkaa. Sosiaaliturva kertyy ja työterveyshuolto hoidetaan. Työttömät pääsevät työpaikkaruokailun piiriin.
Työllistämistöinä olisi muun muassa ympäristötöitä, eli raivaustöitä, laiturien rakennusta, vanhojen rakennusten remontointia, kaupungeissa asuville metsänomistajille tehtäviä töitä, tehtäviä yhdistyksissä ja järjestöissä.
Noin kolmanneksen työstä oli tarkoitus suuntautua vapaille markkinoille. Osa työttömistä lähetettäisiin "kiven sisään" Sotkamon Talvivaaran kaivokseen, muille työtä aiottaisiin saada hyvän työtilanteen Kajaanista ja eläköitymisen kautta.
Työssä portaittainen kannustava malli:
kuntouttava työtoiminta ihmisille, joilla ei juurikaan työkykyä, vähintään 4 h/vk
kansalaistyö 4-6 h/pv, palkka 800-1000 €/kk
ohjaava työ 4-8 h/pv, palkka 1300 €/kk
Aiheesta muualla

PDF-dokumentti hankkeesta (Arkistoitu – Internet Archive)
Bürgerarbeit wird ausgeweitet Saksankielinen artikkeli paikallisesta sekä Paltamon hankkeesta. 29.5.2007. (saksaksi)
Suomi: Kaikki töihin Paltamossa[vanhentunut linkki]
Sosiaalivakuutus 5/2007[vanhentunut linkki]
Kirjallisuutta

Kuronen, Tanja & Moilanen, Hanna: Kansalaistyötä kaikille!.  (Pamfletti)  Into Kustannus, 2013.  ISBN 978-952-264-170-0.
Datanomi

Datanomi (tieto- ja viestintätekniikan perustutkinto, tieto- ja viestintätekniikan ammattitutkinto) on IT-alan toisen asteen tutkinto, johon sisältyy myös liiketaloudellisia elementtejä. Datanomi-tutkinnon kehitti ATK-instituutti ja ensimmäiset datanomit valmistuivat pitkään kyseisestä erityisoppilaitoksesta, kunnes tutkinto laajeni useimpiin kauppaoppilaitoksiin 1980-luvun alussa. Ennen toisen asteen tutkintouudistusta datanomi oli opistoasteen tutkinto. Datanomin tutkinnon laajuus oli ennen 120 opintoviikkoa, josta 40 opintoviikkoa on yhteisiä ammatillisia opintoja ja 50 opintoviikkoa koulutusohjelman opintoja. Tutkintoon sisältyi vähintään 20 opintoviikon työssäoppimisjakso ja 2 opintoviikon opinnäytetyö. Datanomien koulutus muuttui osaamisperustaiseksi Sipilän hallituksen ammatillisen koulutuksen reformin myötä ja opintojen mittaamisessa ryhdyttiin käyttämään osaamispisteitä, jotka eivät ole aikaan sidottuja. Datanomeja toimii pääasiassa erilaisissa informaatioteknologian tuki- ja myyntitehtävissä sekä tietojärjestelmien kehittämistehtävissä. Ammatillisen koulutuksen uudistusten ja tieto- ja tietoliikennetekniikan sekä tieto- ja viestintätekniikan koulutuksen yhdistämisen takia datanomin tutkintonimike poistuu käytöstä. Viimeiset säännönmukaisesti opiskelleet datanomit valmistuvat vuoden 2022 keväällä. Tämän jälkeen tutkintonimikkeenä on joko ohjelmistokehittäjä tai IT-tukihenkilö.
Koulutus

Päätoimisen opiskelun ohjeellinen kesto on peruskoulun suorittaneelle kolme lukuvuotta ja lukion suorittaneelle kaksi lukuvuotta. Myös kaksoistutkinnot ovat yleisiä datanomiksi opiskeltaessa. Koulutuksessa ensimmäisenä vuonna yleensä opiskellaan enemmän liiketaloutta, markkinointia, tietotekniikkaa ja kirjanpitoa. Seuraavina vuosina painotus on tietojenkäsittelyn opinnoissa. Toisen vuoden opinnot ovat yleensä joko järjestelmätukeen tai ohjelmointiin painottuvia, mutta muitakin mahdollisuuksia on. Esimerkiksi Keravan ja Oulun seudun ammattiopistossa ohjelmointilinja on pelialalle painottunut.
Aiheesta muualla

Opetushallitus: tieto- ja viestintätekniikan perustutkinto, ammatillisen perustutkinnon perusteet 2010
Cédric Bakambu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cédric Bakambu
Syntymäaika: 11. huhtikuuta 1991 (ikä 33)
Syntymäpaikka: Vitry-sur-Seine, Ranska
Pelipaikka: hyökkääjä
Pituus: 183 senttimetriä
Seura
Seura: Betis
Pelinumero: 11
Junioriseurat
2000–2006: Ivry
2006–2010: Sochaux
Seurat
| Vuodet | Seura | O | (M) |
| 2010–2014 | Sochaux | 94 | (18) |
| 2014–2015 | Bursaspor | 27 | (13) |
| 2015–2018 | Villarreal | 75 | (32) |
| 2018–2022 | Beijing Guoan | 71 | (48) |
| 2022 | Marseille | 15 | (4) |
| 2022–2023 | Olympiakos | 32 | (18) |
| 2023 | Al-Nasr | 0 | (0) |
| 2023–2024 | Galatasaray | 10 | (1) |
| 2024– | Betis | 4 | (0) |
Maajoukkue
| 2015– | Kongon DT | 54 | (16) |
 Seurajoukkueuran tilastot kattavat vain kansalliset sarjat, päivitetty 7. elokuuta 2024.  Maajoukkueuran tilastot päivitetty 7. elokuuta 2024.
Cédric Bakambu (s. 11. huhtikuuta 1991 Vitry-sur-Seine, Ranska) on ranskalaissyntyinen kinshasankongolainen jalkapalloilija. Hän edustaa espanjalaista Real Betisia ja on pelipaikaltaan hyökkääjä.
Seurajoukkueura

Bakambu teki ensiesiintymisensä kastavattajaseuransa Sochauxin edustusjoukkueessa 7. elokuuta 2010 kauden avausottelussa Arles-Avignonia vastaan. Seuraavassa kuussa hän allekirjoitti seuran kanssa ensimmäisen ammattilaissopimuksensa, joka oli pituudeltaan kolmivuotinen.
19. elokuuta 2015 Bakambu siirtyi espanjalaisseura Villarrealiin viisivuotisella sopimuksella.
Aiheesta muualla

Cédric Bakambun tilastot Soccerway-sivustolla (englanniksi)
Betis – Primera División
1 Silva |
2 Bellerín |
3 Llorente |
4 Cardoso |
5 Bartra |
7 Abde |
8 Fekir |
9 Ávila |
10 Ayoze |
11 Bakambu |
12 Rodríguez |
13 Adrián |
14 Carvalho |
15 Perraud |
17 Rodri |
18 Fornals |
19 Losada |
20 Juanmi |
21 Roca |
22 Isco |
23 Sabaly |
24 Ruibal |
25 Vieites |
27 Altimira |
38 Diao |
Valmentaja Pellegrini
Deloksen synagoga

| Deloksen synagoga |
| --- | --- |
Sijainti:  Delos, Kykladit, Etelä-Egean saaret  Kreikka
Koordinaatit:  37°24′18″N, 25°16′28″E
Rakennustyyppi:  synagoga?
Valmistumisvuosi:  ennen 88 eaa.
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Deloksen synagoga (GD 80) oli mahdollinen antiikin aikainen synagoga Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tutkijat ovat erimielisiä rakennuksen tulkinnasta, mutta mikäli kyseessä oli synagoga, se on vanhin tunnettu koko maailmassa.
Synagogaksi kutsuttu rakennus sijaitsi aivan saaren itärannikolla lähellä Deloksen stadionia. Näin se sijaitsi suhteellisen kaukana koilliseen päin Deloksen pyhäkköalueesta, satamista ja kaupungin keskustasta. Rakennus oli tehty varmuudella ennen vuotta 88 eaa. ja mahdollisesti jo 100-luvulla eaa. Sitä muutettiin ajan kuluessa, ja siinä on ainakin viisi historiallista vaihetta. Kaksi näistä ajoittuu ennen vuotta 88 eaa. ja kolme tämän jälkeen. Rakennus säilyi käytössä 100-luvulle jaa. saakka. Rakennuksen tulkitaan yleensä olleen juutalaisten tai samarialaisten kokoontumistila. Antiikin lähteet mainitsevat Deloksella olleen myös juutalaisia ja samarialaisia 100-luvulla ja ensimmäisellä vuosisadalla eaa., mutta synagogaa lähteissä ei mainita. Rakennuksen kaivaukset suoritettiin vuosina 1912–1913.
Rakennuksen pituus on noin 30,7 metriä ja leveys noin 28,3 metriä. Se koostuu kolmesta osasta: kahdesta suuresta penkein varustetuista huoneesta (A ja B), samoin penkein varustetusta suuresta tilasta rakennuksen itäosassa (C) sekä joukosta pieniä huoneita (D), joista yhdestä oli pääsy vesisäiliöön. Huoneessa A oli suuri marmorinen valtaistuin. Rakennuksessa itsessään ei ole mitään erityisesti synagogamaista. Se on tulkittu synagogaksi ennen kaikkea sen läheltä löytyneiden piirtokirjoitusten perusteella. Niissä esiintyy nimitys Theos Hypsistos, ”Korkein Jumala”, mikä voisi viitata monoteismiin, sekä sana proseukhē, mitä voidaan tulkinnan mukaan käyttää juuri synagogasta. Lisäksi rakennus ei varmuudella ollut yksityistalo eikä se todennäköisesti ollut myöskään minkään pakanallisen kultin käytössä. Kriitikoiden mukaan tällainen todistusaineisto ei kuitenkaan ole tarpeeksi vahvaa, eikä näin välttämättä mikään tue sen enempää sitä, että rakennus olisi synagoga, kuin sitäkään, että se ei olisi.
Clayton Kershaw

| Clayton Kershaw |
| --- | --- |

Henkilötiedot
Syntynyt: 8. syyskuuta 1988 (ikä 36) Newport Beach, Kalifornia
Kansalaisuus:   Yhdysvallat
Baseballpelaaja
Pelipaikka:  Syöttäjä
Pituus:  193 cm
Paino:  104 kg
Lyöntipuoli:  oikea
Heittokäsi:  oikea
Nyk. joukkue:  Los Angeles Dodgers
Sarja:  Major League Baseball
Pelaajaura
Seurajoukkueet
2008–:  Los Angeles Dodgers
Clayton Edward Kershaw (s. 19. maaliskuuta 1988 Dallas, Texas) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Los Angeles Dodgersia. Hän on edustanut Dodgersia vuodesta 2008 lähtien. Kershaw palkittiin kausina 2011, 2013 ja 2014 National Leaguen Cy Young -palkinnolla, joka jaetaan vuosittain parhaalle syöttäjälle.
Aiheesta muualla

Kuvia tai muita tiedostoja aiheesta Clayton Kershaw Wikimedia Commonsissa
Christian August Vulpius

| Christian August Vulpius |
| --- | --- |
 Christian August Vulpius
Henkilötiedot
Syntynyt: 1762 Weimar
Kuollut: 1827 (64–65 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Christian August Vulpius (1762 Weimar – 1827) oli saksalainen kirjailija, vuodesta 1797 Weimarin hoviteatterissa.
Vulpius kirjoitti runsaasti viihdetekstejä: heiveröisiä näytelmiä, huvittavia romaaneja ja puistattavia rosvoromaaneja, jotka edustavat vaatimatonta ja keinotekoista lajia, siihen aikaan hyvin suosittuja. Tunnetuimpia niistä on rosvopäälliköstä kertova Rinaldo Rinaldini (1797), jonka esikuvan mukaan on ilmestynyt runsaasti kirjoja. Vulpius julkaisi aikakauskirjoja Kuriositäten der physisch-litterarisch-artistisch-historischen Vor- und Mitwelt (1810–1823) ja Die Vorzeit (1817–1821). Hän kirjoitti myös joitakin yksinkertaisia lauluja, joista tuli suosittuja.
Vulpiuksen sisar oli Goethen puoliso Christiane Vulpius.
Suomennettu teos

Rosvopäällikkö Rinaldo Rinaldini: romantillinen kertomus kuudennentoista vuosisadan lopulta (Rinaldo Rinaldini, der Räuberhauptmann), Brooklyn: Suomalais-amerikkalainen kustannusyhtiö 1896
Rinaldo Rinaldini: kuuluisa rosvoromaani (Rinaldo Rinaldini, der Räuberhauptmann), suom. Salama Simonen, Helsinki: Kustannusosakeyhtiö Mantere 1949
Aiheesta muualla

Kuvia tai muita tiedostoja aiheesta Christian August Vulpius Wikimedia Commonsissa
Corey Smith

| Corey Smith> Henkilötiedot |
| --- | --- |
Koko nimi:  Corey Smith
Syntynyt: 27. heinäkuuta 1983 (ikä 41) Houston, Texas, Yhdysvallat
Kansalaisuus:   Yhdysvallat
Koripalloilija
Lempinimi:  ”Ceepo”
Pituus:  195 cm
Paino:  105 kg
Pelaajaura
Yliopistojoukkueet
2001–2005:   Vanderbilt Commodores
Seurajoukkueet
2006 2007–2008 2008 2008–2009 2009 2009–2010 2011–2012:   Harlem Globetrotters  Kouvot  Hebraica y Macabi  Barons/LMT Riga  Södertälje Kings  Torpan Pojat  Cleveland Havok
Corey Smith (s. 27. heinäkuuta 1983) on yhdysvaltalainen koripalloilija, joka on tällä hetkellä vapaa pelaaja. Hänet valittiin kaudella 2007–2008 Korisliigan parhaaksi ulkomaalaisvahvistukseksi. 195-senttinen Smith on monipuolinen yleispelaaja. Hän on Vanderbiltin yliopiston kasvatteja.
Pelaajaura

Smith aloitti koripalloharrastuksensa viisivuotiaana Houstonissa. Smith pelasi koripalloa neljä kautta Vanderbiltin yliopistossa, josta hän valmistui vuonna 2005. Vuonna 2006 Smith kiersi maailmaa show-ryhmä Harlem Globetrottersin mukana. Suomeen Smith siirtyi kaudeksi 2007–2008 Kouvojen Korisliiga-joukkueeseen. Smith valittiin Korisliigan kuukauden pelaajaksi sekä tammikuussa että helmikuussa 2008. Lisäksi hän voitti Ilta-Sanomien järjestämän IS-tähtikisan, jonka voitosta hän nettosi 3 400 euroa. Runkosarjan pistetilastossa Smith sijoittui viidenneksi 21,0 keskiarvollaan. Kauden päätteeksi hänet palkittiin Korisliigan vuoden ulkomaalaisvahvistuksena. Smith voitti Kouvojen mukana kaudella 2007–2008 SM-hopeaa.
Kaudeksi 2008–2009 Smith siirtyi Uruguayn pääsarjassa pelaavaan Hebraica y Macabin joukkueeseen. Smith pelasi joukkueessa 13 ottelua 16,4 pisteen keskiarvolla. Vuoden 2008 lopulla Smith siirtyi latvialaiseen Barons/LMT Riga -joukkueen pelaamaan Latvian koripalloliigaa, Baltian koripalloliigaa ja Eurocupia. Smith poistui joukkueesta tammikuussa 2009.
Helmikuussa 2009 Smith siirtyi Basketliganissa pelaavan Södertälje Kingsin joukkueeseen. Kaudeksi 2009–2010 hän teki paluun Suomeen ja siirtyi Torpan Poikien riveihin.
Saavutukset > Henkilökohtaiset saavutukset

Korisliigan vuoden ulkomaalaisvahvistus 2008
Korisliigan kuukauden pelaaja 01/2008 ja 02/2008
IS-tähtikisan voittaja 2008
Saavutukset > Joukkuesaavutukset

SM-hopeaa 2008 ja 2010
Kaisa (biljardi)

Kaisa kulmaan.
Teikkaus
Tavallinen aloituskokoonpano
Kaisa eli karoliina on biljardilaji, jota pelataan Suomessa ja Venäjällä.
Kaisaa pelataan viidellä pallolla, joista kaksi on valkoista (lyöntipallot), kaksi punaista ja yksi keltainen (=kaisa). Peli pelataan 60 pisteeseen. Molemmat pelaajat pelaavat pelin omilla lyöntipalloillaan. Viralliset pelipallot ovat halkaisijaltaan noin 67-millisiä ja painoltaan noin 255-grammaisia (otettu viralliseen käyttöön vuoden 2016 alussa). Virallinen kaisapöydän koko on 10’ (pituus 3,05 m), jossa kulmapussien leveys on 69–70,5 mm ja keskipussien leveys 77–79 mm.
Kaisabiljardin MM-kilpailu järjestettiin ensimmäisen kerran 16.–18.4.2010 Kotkan konserttitalolla.
Pisteytys

Pisteitä saa pallojen pussituksesta ja lisäpisteitä pussituksen yhteydessä hankituista kosketuksista muihin palloihin, eli ”nakeista”. Ennen jokaista lyöntiä pitää etukäteen ilmoittaa eli ”maalata” mitä palloa yrittää ja mihin pussiin. Myös osumat valleihin ja toisten pallojen kautta lyömiset täytyy maalata. Nakkeja ei tarvitse erikseen maalata. Peliä ei voi lopettaa valkoisen pussitukseen ilman nakkia. Pistemäärä voi ylittää 60 pelin ollessa käynnissä.
Valkoisen pussitus = 2 pistettä
Punaisen pussitus = 3 pistettä
Kaisan (keltaisen) pussitus = 6 pistettä
Valkoisen pussitus ja punaisesta nakit = 4 pistettä
Valkoisen pussitus ja molemmista punaisista nakit = 7
Valkoisen pussitus ja kaisasta nakit = 7 pistettä
Valkoisen pussitus ja kaisasta sekä punaisesta nakit = 10
Valkoisen pussitus ja kaisasta sekä molemmista punaisista nakit = 13
Punaisen pussitus ja valkoisesta nakit = 5 pistettä
Punaisen pussitus ja punaisesta nakit = 6 pistettä
Punaisen pussitus ja punaisesta sekä valkoisesta nakit = 8
Punaisen pussitus ja kaisasta nakit = 9 pistettä
Punaisen pussitus ja kaisasta sekä punaisesta nakit = 12
Punaisen pussitus ja kaisasta sekä valkoisesta nakit = 11
Punaisen pussitus ja kaisasta, punaisesta ja valkoisesta nakit = 14
Kaisan pussitus ja valkoisesta nakit = 11 pistettä
Kaisan pussitus ja valkoisesta ja punaisesta nakit = 14
Kaisan pussitus ja valkoisesta sekä molemmista punaisista nakit = 17
Kaisan pussitus ja punaisesta nakit = 12 pistettä
Kaisan pussitus ja molemmista punaisista nakit = 15
Erityisin kaisa-pelin lyönti on "kaisa yli keskelle", eli kaisa vallin kautta keskelle; lyönnistä saa 12 pistettä. Lyönnin voi lyödä hyväksytysti myös siten, että vain lyöntipallo osuu valliin. Mikäli lyönti lyödään kyydillä tai toisen pallon kautta lyönnistä saa 6 pistettä.
Kaisan pussitus ylikeskelle ja valkoisesta nakit = 17
Kaisan pussitus ylikeskelle ja punaisesta nakit = 18
Kaisan pussitus ylikeskelle ja punaisesta sekä valkoisesta nakit = 20
Kaisan pussitus ylikeskelle ja molemmista punaisista nakit = 21
Kaisan pussitus ylikeskelle ja molemmista punaisista ja valkoisesta nakit = 23
Mikäli pallo pussitetaan toisen pallon kyydillä tai karasta (toisen pallon kautta), ei "nakkeja" lasketa.
Mikäli oma lyöntipallo menee pussiin seuraa siitä virhepisteitä sen pallon pistearvon mukaan mihin palloon pelaaja on lyöntivuorollaan ensimmäisenä osunut.